ระเบียบกรุงเทพมหานครระเบียบกรุงเทพมหานครว่าด้วยเงินบำรุงโรงพยาบาลพ.ศ. ๒๕๕๕ โดยที่เป็นการสมควรให้มีระเบียบกรุงเทพมหานครว่าด้วยเงินบำรุงโรงพยาบาลอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ และข้อ ๒๑แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ ซึ่งแก้ไขเพิ่มเติมโดยข้อบัญญัติกรุงเทพมหานครเรื่อง วิธีการงบประมาณ (ฉบับที่ ๔) พ.ศ. ๒๕๕๕ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานคร ว่าด้วยเงินบำรุงโรงพยาบาล พ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่งหรือประกาศอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้เงินรายรับ หมายความว่าเงินรายรับตามระเบียบกรุงเทพมหานครว่าด้วยการกำหนดประเภทรายรับ-รายจ่ายและการปฏิบัติเกี่ยวกับงบประมาณโรงพยาบาล หมายความว่าโรงพยาบาลในสังกัดสำนักการแพทย์กรุงเทพมหานครและให้หมายความรวมถึงส่วนราชการในสังกัดสำนักการแพทย์ที่มีหน้าที่ให้บริการทางการแพทย์และสาธารณสุขเงินบำรุงโรงพยาบาล หมายความว่า(๑) เงินรายรับจากการบริการทางการแพทย์และสาธารณสุขของโรงพยาบาล(๒)เงินที่มีผู้บริจาคหรืออุทิศให้โรงพยาบาลโดยไม่ได้ระบุว่าให้ใช้จ่ายในกิจการอย่างหนึ่งอย่างใดโดยเฉพาะ(๓) เงินที่โรงพยาบาลได้จากการจัดกิจกรรมต่าง ๆ(๔) เงินรายรับประเภทเงินรายได้จากทรัพย์สิน(๕) ดอกผลของเงินบำรุงโรงพยาบาล(๖) เงินที่สำนักการแพทย์ได้มาจาก(ก) เงินบำรุงโรงพยาบาลตาม (๑) ถึง (๕)ที่โรงพยาบาลนำส่งสมทบไว้ที่สำนักการแพทย์(ข) การจัดกิจกรรมต่าง ๆ เพื่ออำนวยบริการอันเป็นสาธารณประโยชน์(ค) ดอกผลของเงินตาม (ก) และ (ข)(๗) เงินบำรุงโรงพยาบาลที่มีอยู่ในวันที่ระเบียบนี้ใช้บังคับข้อ ๕ เงินบำรุงโรงพยาบาลให้โรงพยาบาลและสำนักการแพทย์ใช้จ่ายได้ดังนี้(๑)กิจการที่เกี่ยวกับโรงพยาบาลและส่วนราชการในสังกัดสำนักการแพทย์และให้กระทำได้เฉพาะกรณีที่จะพึงจ่ายจากเงินงบประมาณได้แต่เงินงบประมาณไม่มีหรือมีไม่เพียงพอหรือมีเหตุจำเป็นรีบด่วนไม่สามารถเบิกจ่ายเงินงบประมาณได้ทันหรือมีเหตุขัดข้องประการอื่น(๒)กิจการอื่นที่จำเป็นในการบริการหรือสนับสนุนการบริการทางการแพทย์และสาธารณสุขข้อ ๖ รายจ่ายต่อไปนี้ห้ามจ่ายจากเงินบำรุงโรงพยาบาล(๑) รายจ่ายเป็นเงินยืมเว้นแต่เป็นการยืมเพื่อใช้ในกิจการของโรงพยาบาลและส่วนราชการในสังกัดสำนักการแพทย์(๒) รายจ่ายในลักษณะบำเหน็จ บำนาญ เงินสวัสดิการและเงินสงเคราะห์อื่น(๓) รายจ่ายเพื่อซื้อยานพาหนะยกเว้นการจัดซื้อรถพยาบาลหรือรถเข็นคนไข้ข้อ ๗ ให้กำหนดวงเงินในการเก็บรักษาเงินบำรุงโรงพยาบาลไว้ดังนี้(๑) โรงพยาบาลไม่เกิน ๕๐,๐๐๐ บาท(๒) สำนักงานเลขานุการ สำนักการแพทย์ ไม่เกิน ๕๐,๐๐๐ บาทเงินบำรุงโรงพยาบาลส่วนที่เกินให้นำฝากธนาคารตามที่ผู้ว่าราชการกรุงเทพมหานครกำหนดการรับเงิน การเบิกจ่ายเงิน การเก็บรักษาเงิน การตรวจเงิน การพัสดุการสั่งก่อหนี้ และการสั่งจ่ายเงินให้ดำเนินการตามข้อบัญญัติ กฎ ข้อบังคับ ระเบียบหรือคำสั่งที่กรุงเทพมหานครใช้บังคับโดยอนุโลมข้อ ๘ ให้โรงพยาบาลและสำนักงานเลขานุการสำนักการแพทย์ ที่มีการรับจ่ายเงินตามระเบียบนี้จัดทำบัญชีการรับ การจ่ายรวมทั้งสรรพบัญชีหรือทะเบียนอื่นใดเท่าที่จำเป็นและบรรดาเอกสารหลักฐานการใช้จ่ายเงินบำรุงโรงพยาบาลจะต้องรวบรวมเก็บรักษาไว้ให้ครบถ้วนพร้อมที่จะให้ทำการตรวจสอบได้และให้รายงานการรับ การจ่าย และยอดเงินคงเหลือ ให้ปลัดกรุงเทพมหานครทราบทุกหกเดือนและเมื่อสิ้นปีงบประมาณให้รายงานการรับการจ่ายเงินประจำปีและยอดเงินคงเหลือให้ผู้ว่าราชการกรุงเทพมหานครทราบข้อ ๙ เมื่อสิ้นปีงบประมาณใดถ้าปรากฏว่าโรงพยาบาลแห่งใดมียอดเงินบำรุงโรงพยาบาลคงเหลือ ให้โรงพยาบาลนั้นนำเงินที่เหลือส่งสมทบไว้ที่สำนักการแพทย์เป็นจำนวนร้อยละห้าของยอดเงินบำรุงโรงพยาบาลคงเหลือภายในสามสิบวันนับตั้งแต่วันสิ้นปีงบประมาณแต่ละปีข้อ ๑๐ ในกรณีที่มีเหตุพิเศษสมควรปฏิบัติเป็นอย่างอื่นหรือที่มิได้กำหนดไว้ในระเบียบนี้ให้นำเสนอผู้ว่าราชการกรุงเทพมหานครพิจารณาเป็นกรณีๆ ไปประกาศณ วันที่ ๒ พฤษภาคม พ.ศ. ๒๕๕๕หม่อมราชวงศ์สุขุมพันธุ์บริพัตรผู้ว่าราชการกรุงเทพมหานครปริยานุช/ผู้จัดทำ๑๐ พฤษภาคม๒๕๕๕ณัฐพร/ผู้ตรวจ๑๐ พฤษภาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๗๕ ง/หน้า ๑๖/๓ พฤษภาคม ๒๕๕๕